[Foto’s] Lewensgrootte replika van ark in VSA-dorpieFoto: Ark Encounter CBS News berig die godsdienstige groep Answers in Genesis is aan die stuur van dié projek van sowat R1,5 miljard. Die ark wat volgens die mate wat in die Bybel aangedui word gebou is, is van 7 Julie oop vir die publiek. Volgens die Bybel was die mate van die ark 300 ellemate (tussen 139 en 155 m) by 50 ellemate (tussen 23 en 25 m). Die replika van die ark sal ook honderde dierebeelde bevat met verwysing na die opdrag wat God vir Noag gegee het om diere twee-twee in die ark te laat ingaan. Die ark, wat deel van die Ark Encounter-pretpark sal vorm, sal na verwagting jaarliks tussen 1,4 en 2,2 miljoen mense lok.